ai4bharat/Pralekha huggingface dataset:
భారత ఎన్నికల సంఘం
'"ప్రతి ఒక్కరు పాల్గొనే విధంగా అందరి సహకారంతో ఎన్నికలను నిర్వహించడం " అనే అంశంపై వర్చువల్ విధానంలో ఆసియా ప్రాంతీయ సదస్సు నిర్వహించనున్న భారత ఎన్నికల సంఘం
ఎలక్టోరల్ ఇన్స్టిట్యూట్ ఆఫ్ మెక్సికో నిర్వహించనున్న “గ్లోబల్ సమ్మిట్ ఫర్ డెమోక్రసీ”కి సన్నాహక సమావేశంగా సదస్సు నిర్వహణ
ప్రపంచ ప్రజాస్వామ్య సదస్సు నిర్వహణ కోసం అమెరికా, ఆఫ్రికా, ఆసియా, యూరప్, ఉత్తర ఆఫ్రికా మరియు మధ్యప్రాచ్య వేదికలు ఏర్పాటు
'"ప్రతి ఒక్కరు పాల్గొనే విధంగా అందరి సహకారంతో ఎన్నికలను నిర్వహించడం " అనే అంశంపై వర్చువల్ విధానంలో 2022 ఆగస్టు 11న భారత ఎన్నికల సంఘం వర్చువల్ విధానంలో ఆసియా ప్రాంత వేదిక సమావేశాన్ని నిర్వహించనున్నది. వచ్చే నెలలో ఎలక్టోరల్ ఇన్స్టిట్యూట్ ఆఫ్ మెక్సికో నిర్వహించనున్న “గ్లోబల్ సమ్మిట్ ఫర్ డెమోక్రసీ”కి సన్నాహక సమావేశంగా భారత ఎన్నికల సంఘం ఆసియా ప్రాంతీయ సదస్సు నిర్వహిస్తుంది. ప్రపంచంలో ప్రజాస్వామ్య వ్యవస్థను బలోపేతం చేసేందుకు అంతర్జాతీయ సంస్థలు, వివిధ దేశాల ఎన్నికల నిర్వహణ సంస్థల సహకారంతో మేధావులు, సంస్థల సహకారం తీసుకుని సమన్వయంతో పనిచేయాలన్న లక్ష్యంతో ప్రపంచ, ప్రాంతీయ స్థాయి సమావేశాలు జరుగుతున్నాయి.
ఆసియా ప్రాంతీయ సదస్సు భారత ఎన్నికల సంఘం ప్రధానాధికారి శ్రీ రాజీవ్ కుమార్, ఎన్నికల కమిషనర్ శ్రీ అనూప్ చంద్ర పాండే అధ్యక్షతన జరుగుతుంది. ఈ సమావేశంలో మెక్సికో, మారిషస్, ఫిలిప్పీన్స్, నేపాల్, ఉజ్బెకిస్తాన్, మాల్దీవులు మరియు అంతర్జాతీయ IDEA, అసోసియేషన్ ఆఫ్ వరల్డ్ ఎలక్షన్ బాడీస్  మరియు ఇంటర్నేషనల్ ఫౌండేషన్ ఫర్ ఎలక్టోరల్ సిస్టమ్స్  సంస్థల ఎన్నికల నిర్వహణ సంస్థల ప్రతినిధులు పాల్గొంటారు.
ఆసియా ప్రాంతీయ సమావేశంలో రెండు సదస్సులు జరుగుతాయి. మొదటి సదస్సు ' సమిష్టి ఎన్నికలు: మారుమూల ప్రాంతాలకు చెందిన యువత, అన్ని వర్గాలకు చెందిన ప్రజలు ఎన్నికల్లో పెద్ద సంఖ్యలో పాల్గొనడం ' అనే అంశంపై జరుగుతుంది. ఈ సదస్సు మారిషస్ మరియు నేపాల్కు చెందిన చీఫ్ ఎలక్షన్ కమీషనర్ అధ్యక్షతన జరుగుతుంది. ఈ సదస్సులో ఫిలిప్పీన్స్ కమిషన్ ఆఫ్ ఎలక్షన్స్ , అంతర్జాతీయ IDEA మరియు A-WEB సంస్థల ప్రతినిధులు పాల్గొంటారు.
'అందరికీ అందుబాటులో ఎన్నికల ప్రక్రియ: వికలాంగులు, సీనియర్ సిటిజన్లు ఎన్నికల్లో పెద్ద సంఖ్యలో పాల్గొనేలా చేయడం" అనే అంశంపై రెండవ సదస్సు జరుగుతుంది. ఈ సదస్సుకు ఫిలిప్పీన్స్ కమిషన్ ఆఫ్ ఎలక్షన్స్ కమీషనర్ , ఉజ్బెకిస్తాన్ సీఈసీ అధ్యక్షత వహిస్తారు. సదస్సులో నేపాల్ , మాల్దీవులు మరియు IFES  ఎన్నికల కమిషన్ ప్రతినిధులు పాల్గొంటారు. .ప్రపంచ ప్రజాస్వామ్య సదస్సు నిర్వహణ కోసం అమెరికా, ఆఫ్రికా, ఆసియా, యూరప్, ఉత్తర ఆఫ్రికా మరియు అరబ్ దేశాలు సభ్యులుగా 5 వేదికలు ఏర్పాటు అయ్యాయి. ప్రపంచ స్థాయి సదస్సును విజయవంతం చేసేందుకు సంస్థాపరమైన సహకారాన్ని సమీకరించి, ప్రపంచవ్యాప్తంగా రాజకీయ రంగంలో చోటు చేసుకుంటున్న మార్పులు, నూతన సాంకేతిక సాంకేతిక అంశాలు, ఎన్నికల నిర్వహణలో ఆధునిక సాంకేతిక అంశాల వినియోగం, కోవిడ్-19 రూపంలో ఎదురవుతున్న సవాళ్లను చర్చెందుకు ప్రాంతీయ సమావేశాలను నిర్వహించడం జరుగుతోంది. ప్రాంతీయ సదస్సుల్లో చర్చించి ఆమోదించిన అంశాల ప్రాతిపదికగా ప్రపంచవ్యాప్తంగా సమగ్ర ఎన్నికల నిర్వహణ ద్వారా ప్రజాస్వామ్య వ్యవస్థను బలోపేతం చేసేందుకు అవసరమైన కార్యాచరణకు రూపకల్పన జరుగుతుంది.ఇంతవరకు 2022 జూన్, జూలై నెలల్లో యూరప్, అమెరికా, ఆఫ్రికా ప్రాంతీయ సదస్సులు జరిగాయి.
ప్రధాన మంత్రి కార్యాలయం
ఉత్తరాఖండ్లో సంభవించిన హెలికాప్టర్ దుర్ఘటన కారణం గా ప్రాణ నష్టం వాటిల్లడం పట్ల సంతాపం తెలిపినప్రధాన మంత్రి
ఉత్తరాఖండ్ లో హెలికాప్టర్ దుర్ఘటన సంభవించిన కారణం గా ప్రాణ నష్టం జరిగినందుకు ప్రధాన మంత్రి శ్రీ నరేంద్ర మోదీ తీవ్ర దు:ఖాన్ని వ్యక్తం చేశారు.
ప్రధాన మంత్రి కార్యాలయం ఒక ట్వీట్ లో -
‘‘ఉత్తరాఖండ్ లో హెలికాప్టర్ దుర్ఘటన సంభవించిందని తెలిసి కలత చెందాను. ఈ దు:ఖ ఘడియ లో, ప్రియతములను కోల్పోయిన కుటుంబాలకు కలిగిన శోకంలో నేను కూడా పాలుపంచుకొంటున్నాను: ప్రధాన మంత్రి @narendramodi’’ అని తెలిపింది.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 186.51 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 11,558
మొత్తం కేసుల్లో క్రియాశీల కేసులు 0.03%
ప్రస్తుత రికవరీ రేటు 98.76%
గత 24 గంటల్లో 954 మంది కోలుకున్నారు. దీంతో, కోలుకున్నవారి మొత్తం సంఖ్య 4,25,08,788 కు పెరిగింది.
గత 24 గంటల్లో 1,150 కొత్త కేసులు నమోదయ్యాయి.
రోజువారీ పాజిటివిటీ రేటు 0.31%
వారపు పాజిటివిటీ రేటు 0.27%
గత 24 గంటల్లో చేసిన 3,65,118 కొవిడ్ పరీక్షలతో కలిపి ఇప్పటివరకు 83.18 కోట్ల పరీక్షలు చేశారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 218.83 కోట్ల డోసులు  అందించారు
గత 24 గంటల్లో 2,90,216 డోసులు అందించారు
దేశవ్యాప్త క్రియాశీల కేసుల సంఖ్య 33,318
మొత్తం కేసుల్లో క్రియాశీల కేసులు 0.07%
ప్రస్తుత రికవరీ రేటు 98.74%
గత 24 గంటల్లో 3,731 మంది కోలుకున్నారు. దీంతో, కోలుకున్నవారి మొత్తం సంఖ్య 4,40,39,883 కు పెరిగింది.
గత 24 గంటల్లో 2,468 కొత్త కేసులు నమోదయ్యాయి.
రోజువారీ పాజిటివిటీ రేటు 1.32%
వారపు పాజిటివిటీ రేటు 1.32%
గత 24 గంటల్లో చేసిన 1,87,511 కొవిడ్ పరీక్షలతో కలిపి ఇప్పటివరకు 89.61 కోట్ల పరీక్షలు చేశారు.
ఆర్ధిక వ్యవహారాల మంత్రివర్గ సంఘం
ప్రధానమంత్రి వీధి వ్యాపారుల స్వావలంబన నిధి  2022 మార్చి తర్వాత 2024 డిసెంబరు వరకూ కొనసాగించేందుకు కేంద్ర మంత్రిమండలి ఆమోదం
ప్రధానమంత్రి శ్రీ నరేంద్ర మోదీ అధ్యక్షతన ఇవాళ సమావేశమైన కేంద్ర మంత్రిమండలి ఆర్థిక వ్యవహారాల కమిటీ  “ప్రధానమంత్రి వీధి వ్యాపారుల స్వావలంబన నిధి”  కింద రుణాల మంజూరును 2022 మార్చి తర్వాత 2024 డిసెంబరు వరకూ కొనసాగించడంపై ఆమోదం తెలిపింది. ఈ మేరకు మెరుగైనరీతిలో పూచీకత్తులేని సరళ రుణాల మంజూరుకు తగిన మూలనిధికి ప్రాధాన్యం ఇవ్వడంతోపాటు డిజిటల్ లావాదేవీల అనుసరణ, వీధి వ్యాపారులు-వారి కుటుంబాల సమగ్ర సామాజిక-ఆర్థిక అభివృద్ధికి ప్రాధాన్యమిచ్చే నిర్ణయం తీసుకుంది.
ఈ పథకం ద్వారా వీధి వ్యాపారులకు సరళ, పూచీకత్తులేని రుణాలు మంజూరు చేయబడతాయి. దీనికింద మొత్తంమీద రూ.5,000 కోట్లదాకా రుణాలివ్వాలన్నది లక్ష్యం. ఈ నేపథ్యంలో పథకం పొడిగింపునకు నేటి ఆమోదంతో రుణాల మొత్తం రూ.8,100 కోట్లకు పెంచబడింది. తదనుగుణంగా వీధి వ్యాపారులు తమ వ్యాపారం విస్తరించుకుని, స్వావలంబన సాధించేందుకు వీలుగా వారికి నిర్వహణ మూలధనం సమకూర్చబడుతుంది. దీంతోపాటు డిజిటల్ చెల్లింపులపై వ్యాపారులకు నగదు వాపసు సదుపాయం కోసం కూడా నిధుల కేటాయింపు పెంచబడింది.
కేంద్ర మంత్రిమండలి తాజా ఆమోదంతో పట్టణ భారతంలోని దాదాపు 1.2 కోట్లమంది పౌరులకు ప్రయోజనం కలుగుతుందని అంచనా.
పీఎం-స్వానిధి పథకం ఇప్పటికే గణనీయ విజయం సాధించింది. ఈ మేరకు 2022 ఏప్రిల్ 25నాటికి 31.9 లక్షల రుణాలు మంజూరు కాగా, 29.6 లక్షల రుణాల కింద రూ. 2,931 కోట్ల మేర సొమ్ము పంపిణీ చేయబడింది. ఇక 2వ రుణానికి సంబంధించి 2.3 లక్షల రుణాలు మంజూరు కాగా, 1.9 లక్షల రుణాల కింద రూ.385 కోట్లు పంపిణీ చేయబడింది. ఈ పథకం కింద లబ్ధిపొందిన వీధి వ్యాపారులు 13.5 కోట్లకు పైగా డిజిటల్ లావాదేవీలు నిర్వహించటం ద్వారా నగదు వాపసు కింద రూ.10 కోట్లు, వడ్డీ రాయితీ రూపంలో రూ.51 కోట్లు పొందారు.
మహమ్మారి విజృంభణ వల్ల చిన్నవ్యాపారాలపై తీవ్ర ప్రతికూల ప్రభావం పడటంతో 2020 జూన్లో ప్రభుత్వం ఈ పథకాన్ని ప్రవేశపెట్టింది. అయితే, ఆనాటి విపత్కర పరిస్థితులు నేటికీ తొలగిపోని కారణంగా వారిపై వీధి వ్యాపారులపై ఒత్తిడి కొనసాగుతోంది. అందుకే ఈ పథకం పొడిగింపు అవసరమైంది. పథకం అమలును 2024 డిసెంబరు వరకూ పొడిగించడంతో అధికారిక రుణమార్గాల అందుబాటు వ్యవస్థీకృతం అవుతుంది. తదనుగుణంగా వ్యాపారులు తమ వ్యాపార విస్తరణకు ప్రణాళిక రూపొందించుకోగలిగేలా కచ్చితమైన రుణవనరుకు హామీ లభిస్తుంది. అలాగే డిజిటల్ లావాదేవీల అనుసరణకు, రుణాలిచ్చే ఆర్థిక సహాయ సంస్థలకు నిరర్ధక ఆస్తుల నివారణకు వీలు కలుగుతుంది. దీంతోపాటు వీధి వర్తకులు, వారి కుటుంబాల సంపూర్ణ సామాజిక-ఆర్థిక అభ్యున్నతి సాధ్యమవుతుంది.
మంత్రిమండలి
"దీన్దయాళ్ అంత్యోదయ యోజన- జాతీయ గ్రామీణ జీవనోపాధి మిషన్ " కింద జాతీయ గ్రామీణ ఆర్థిక పరివర్తన ప్రాజెక్టు కు కేంద్ర కేబినెట్ ఆమోదం
ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర కేబినెట్ , దీన్దయాళ్ అంత్యోదయ యోజన- గ్రామీణ జీవనోపాధుల మిషన్  కింద జాతీయ గ్రామీణ ఆర్థిక పరివర్తన ప్రాజెక్టు  పేరు తో విదేశీ ఆర్ధిక సహాయం తో ప్రాజెక్టు అమలుకు ఆమోదం తెలిపింది. ప్రపంచబ్యాంకు నుంచి రుణ సహాయంతో దీనిని అమలు చేస్తారు.
ప్రయోజనాలు:
ఇందుకు సాంకేతిక సహాయాన్ని ఎన్.ఆర్.ఇ.టి.పి అందజేస్తుంది. ఉన్నత స్థాయిలో అమలు చేసే ఈ పథకం వల్ల జీవనోపాధి ప్రోత్సాహానికి, ఆర్థిక వనరుల అందుబాటుకు, డిజిటల్ ఫైనాన్స్ విషయం లో చొరవను పెంచడానికి, జీవనోపాధి కి సంబంధించిన కార్యక్రమాల కు దోహదపడుతుంది.
పథకం ముఖ్యాంశాలు:
డిఎవై-ఎన్ఆర్ ఎల్ ఎం సమాజంలోని అత్యంత పేద వారి అభ్యున్నతి లక్ష్యంగా ప్రత్యేక దృష్టి పెడుతుంది. వారికి ఆర్ధిక వనరులు అందుబాటు లోకి తెచ్చే విషయమై ఆర్థిక సమ్మిళిత పై దృష్టి పెడుతుంది. ఎన్.ఆర్.ఇ.టి.పి కింద వినూత్న ప్రాజెక్టులు చేపట్టడం జరుగుతుంది. ఆర్థిక సమ్మిళిత కు ప్రత్యామ్నాయ మార్గాలు చూస్తుంది. అలాగే వాల్యూ చెయిన్ మార్గాల ను ఏర్పరచడం, గ్రామీణ ఉత్పత్తులు, జీవనోపాధి కార్యకలాపాల ప్రోత్సాహం లో వినూత్న పోకడల ను ప్రవేశపెట్టడం, ఆర్ధిక వనరుల అందుబాటు కల్పించడం, డిజిటల్ ఫైనాన్స్, జీవనోపాధిని పెంచే కార్యకలాపాల ను మరింత ఉన్నత స్థాయి కి తీసుకు పోవడం వంటివి ఇందులో ఉన్నాయి.
డిఎవై-ఎన్ఆర్ ఎల్ఎం పంచాయతీరాజ్ సంస్థలు, కమ్యూనిటీ ఆధారిత సంస్థలు  ల మధ్య పరస్పర ప్రయోజనకరమైన నిర్వహణా సంబంధాన్ని ఏర్పాటు చేస్తుంది. ఎన్.ఆర్.ఎల్.ఎం సంస్థలు, పంచాయతీరాజ్ సంస్థలు కలిసి పని చేయగల వివిధ అంశాల కు సంబంధించి ఎన్ఆర్ఎల్ఎం ఒక కార్యకలాపాల పత్రాన్ని రూపొందించింది. దీనిని అన్ని రాష్ట్ర గ్రామీణ జీవనోపాధి మిషన్ల కు పంపిణీ చేయడం జరిగింది.
సాంఘిక న్యాయం, మరియు సాధికారత మంత్రిత్వ శాఖ
కేంద్ర సామాజిక న్యాయం & సాధికారత శాఖకు చెందిన అభివృద్ధి & సంక్షేమ బోర్డు పాలకమండలిలోకి కొత్తగా ఎన్నికైన సభ్యుల ప్రమాణ స్వీకారం
"డెవలెప్మెంట్ అండ్ వెల్ఫేర్ బోర్డ్ ఫర్ డి-నోటిఫైడ్, నోమాడిక్ అండ్ సెమీ-నోమాడిక్ కమ్యూనిటీస్"  కోసం కొత్తగా నియమితులైన సభ్యుల ప్రమాణ స్వీకార కార్యక్రమం ఈ రోజు జరిగింది. బోర్డు ఛైర్మన్, కేంద్ర సామాజిక న్యాయం & సాధికారత శాఖ కార్యదర్శి కొత్త సభ్యులతో ప్రమాణం చేయించారు. ఈ బోర్డును, కేంద్ర సామాజిక న్యాయం & సాధికారత మంత్రిత్వ శాఖ 2019 ఫిబ్రవరి 21న ఏర్పాటు చేసింది.
కొత్తగా నియమితులైన వారిలో శ్రీ భరత్భాయ్ బాబూభాయ్ పటానీ ఒకరు. ఆయన, గుజరాత్లోని డీఎన్టీ  సామాజిక వర్గాల అభ్యున్నతి కోసం దశాబ్దాలుగా పని చేస్తున్నారు. మరొకరు శ్రీ ప్రవీణ్ శివాజీ రావు ఘుగే. గతంలో మహారాష్ట్ర రాష్ట్ర బాలల హక్కుల పరిరక్షణ కమిషన్ చైర్పర్సన్గా ఉన్నారు.
ప్రమాణ స్వీకార కార్యక్రమం తర్వాత, "డీఎన్టీల ఆర్థిక సాధికారత పథకం" అమలుకు సంబంధించిన వ్యూహాలు, ఈ రంగంలోని వివిధ సమస్యలపై బోర్డు చర్చించింది. డీఎన్టీలకు గృహ నిర్మాణం, జీవనోపాధి కల్పన, విద్యా సాధికారత, ఆరోగ్య బీమాను అందించడానికి ఉద్దేశించిన కేంద్ర రంగ పథకం ఇది. ప్రస్తుత ఆర్థిక సంవత్సరంలో రూ.40 కోట్లను ఈ పథకం కోసం కేటాయించారు. డీఎన్టీ సామాజిక వర్గాల అవసరాలకు అనుబంధంగా రాష్ట్రాలు/యూటీలు, ఇతర కేంద్ర ప్రభుత్వ మంత్రిత్వ శాఖలు/విభాగాల భాగస్వామ్యాన్ని సాధించడం ఈ చర్చల సారాంశం.
రసాయనాలు, ఎరువుల మంత్రిత్వ శాఖ
భారతదేశ వ్యవసాయ మరియు పారిశ్రామిక వృద్ధికి ఆర్సిఎఫ్ ఎంతో దోహదపడింది
ఆర్సిఎఫ్ ప్రస్తుత ఆర్థిక సంవత్సరంలో 2020 జూలై 27 న దాని పారిశ్రామిక ఉత్పత్తుల సంచిత అమ్మకాలలో రూ.200 కోట్లను దాటింది
కోవిడ్ -19 సవాళ్లు ఉన్నప్పటికీ, రసాయనాలు, ఎరువుల మంత్రిత్వ శాఖ ఆధ్వర్యంలోని ప్రభుత్వరంగ సంస్థ రాష్ట్రీయ కెమికల్స్ అండ్ ఫెర్టిలైజర్స్ లిమిటెడ్ తన కార్యకలాపాలను విజయవంతంగా కొనసాగిస్తోంది. ప్రస్తుత ఆర్థిక సంవత్సరం 2020-21 లో 2020 జూలై 27 వరకు దాని పారిశ్రామిక ఉత్పత్తుల అమ్మకాలలో రూ.200 కోట్లు దాటింది.
సంస్థ ప్రకటన ప్రకారం 67 రోజుల్లో రూ. 100 కోట్లను సాధిస్తే, తర్వాతి 51 రోజుల్లోనే రూ. 100 కోట్ల అమ్మకాలను సాధించినట్టు వెల్లడించింది.
ఆర్సిఎఫ్ పరిశ్రమిక ఉత్పత్తుల విభాగం  తన వ్యాపార సముచ్ఛయంలో ఉన్న 23 ఉత్పత్తులు- ఇతర పరిశ్రమలైన ఫార్మస్యూటికల్స్, క్రిమిసంహారక మందులు, గనులు, బేకరీ, ఫైబర్లు, తోలు మొదలైన పరిశ్రమల్లో ప్రధాన అవసరాలుగా ఉన్నాయి. సవాళ్ళను ఎదుర్కొంటున్న ప్రస్తుత సమయంలో దేశ వ్యవసాయ, పారిశ్రామిక రంగాలు మరింత వృద్ధి సాధించడానికి బలమైన చోదక శక్తిగా ఆర్సిఎఫ్ నిలిచింది. ఆహార భద్రత కు ఈ సంస్థ ఇతోధిక సాయం చేసింది. రైతులకు నిరంతరంగా ఎరువులను అందించింది. సరఫరా గొలుసు వ్యవస్థలో ఈ మహమ్మారి సమయంలో అనేక అడ్డంకులు ఎదురైనప్పటికి ఆర్సిఎఫ్ 2020-21 మొదటి త్రైమాసికంలో 5.9 లక్షల మెట్రిక్ టన్నుల ఎరువులను విజయవంతంగా ఉత్పత్తి చేస్తోంది. ఇప్పటికే జులై లో 2.3 లక్షల మెట్రిక్ టన్నులు ఉత్పత్తి జరిగింది.
దేశంలో కొరతను తీర్చడానికి ఆర్సిఎఫ్ వివిధ గ్రేడ్లకు చెందిన 2ఎమ్టి కంటే ఎక్కువ కాంప్లెక్స్ ఎరువులను దిగుమతి చేసుకుంది. స్టేట్ ట్రేడింగ్ ఎంటర్ప్రైజ్గా, ఎరువుల శాఖ తరపున కంపెనీ 13 లక్షల మెట్రిక్ టన్నుల యూరియాను దిగుమతి చేసుకుంది. సామాజిక బాధ్యత కలిగిన కార్పొరేట్గా ఇది కోవిడ్-19 మహమ్మారిపై పోరాడటానికి బహుళ మార్గాల ద్వారా దోహదపడింది. ఆర్సిఎఫ్ ఉద్యోగులు పిఎమ్ కేర్స్ ఫండ్, సిఎం రిలీఫ్ ఫండ్కు విరాళాలు అందించి సహకరించారు. కంపెనీ తన హాస్టల్ ప్రాంగణాన్ని కోవిడ్ కేర్ సెంటర్గా అందుబాటులోకి తెచ్చింది. ఇది ఇతర సహాయక కార్యకలాపాలతో పాటు అలీబాగ్లోని కలెక్టర్ కార్యాలయానికి అంబులెన్స్ను కూడా అందించింది. ఈ కాలంలో, ఆర్సిఎఫ్ అధికారులు జారీ చేసిన అన్ని మార్గదర్శకాలను అనుసరించింది. ఎరువులు, పారిశ్రామిక ఉత్పత్తుల నిరంతరాయ ఉత్పత్తిని తన అందించేలా ఉద్యోగులందరి సహకారంతో, కేంద్ర ప్రభుత్వ ఎరువుల శాఖ మద్దతు, మార్గదర్శకత్వంతో ముందుకు సాగుతోంది.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
గర్భిణీ అధికారులు, సిబ్బంది కార్యాలయాలకు హాజరు కాకుండా సిబ్బంది వ్యవహారాలు, శిక్షణ శాఖ  మినహాయింపు
దివ్యాంగులకు కూడా కార్యాలయాల హాజరుకు ఇదే తరహా మినహాయింపు
గర్భిణులైన మహిళా అధికారులు, సిబ్బంది కార్యాలయాలకు హాజరు కావడానికి సిబ్బంది వ్యవహారాలు, శిక్షణ శాఖ  మినహాయింపు ఇచ్చింది. ఈశాన్య ప్రాంత అభివృద్ధి వ్యవహారాల కేంద్ర మంత్రి ; ప్రధానమంత్రి కార్యాలయంలో సిబ్బంది వ్యవహారాలు, ఫిర్యాదులు, పింఛన్ల శాఖ, అణు ఇంధనం, అంతరిక్ష శాఖల సహాయమంత్రి డాక్టర్ జితేంద్ర సింగ్ ఈ విషయం వెల్లడించారు. ఈ మేరకు ఒక సర్కులర్ జారీ చేయడం జరిగిందని, కేంద్రప్రభుత్వంలోని భిన్న మంత్రిత్వశాఖలు, రాష్ట్రప్రభుత్వాలు, కేంద్రపాలిత ప్రాంతాల ప్రభుత్వాలు దాన్ని ఆచరిస్తాయని భావిస్తున్నామని ఆయన చెప్పారు.
ఇప్పటికే మెటర్నిటీ సెలవుపై లేని మహిళా గర్భిణీ ఉద్యోగులకు కూడా ఈ మినహాయింపు వర్తిస్తుందని డాక్టర్ జితేంద్ర సింగ్ అన్నారు. అలాగే దివ్యాంగులకు కూడా కార్యాలయాలకు హాజరు కావడానికి అదే తరహా మినహాయింపు ఇచ్చారు.
ఒకే సారి రెండు రకాల తీవ్ర వ్యాధులతో బాధ పడుతున్న ప్రభుత్వోద్యోగులు, లాక్ డౌన్ నాటికే ఏవైనా వ్యాధులకు చికిత్స తీసుకుంటున్న వారు సిజిహెచ్ఎస్/ సిఎస్  నిబంధనల ప్రకారం చికిత్స చేస్తున్న వైద్యుని ప్రిస్క్రిప్షన్ సమర్పించడం ద్వారా ఇదే తరహా మినహాయింపు పొందవచ్చు.
ఒకే సారి రద్దీని నివారించేందుకు అన్ని శాఖలు ఉద్యోగులు కార్యాలయాలకు వచ్చి పోయే సమయంలో దశలవారీ రాకపోకల సమయం అనుసరించడం తప్పనిసరి. అలాగే ఉద్యోగులకు ఉదయం 9 గంటల నుంచి సాయంత్రం 5 గంటలు; ఉదయం 9.30 నుంచి సాయంత్రం 5.30 గంటలు; ఉదయం 10 గంటల నుంచి సాయంత్రం 6.30 గంటల మధ్యన మూడు పనివేళలు అనుసరించాలని ఆయా శాఖల అధిపతులకు ఆదేశాలివ్వడం జరిగింది.
విభిన్న శాఖల డిప్యూటీ సెక్రటరీ, ఆ పై హోదా గల అధికారులు అన్ని పని దినాల్లోనూ కార్యాలయాలకు హాజరు కావలసి ఉంటుంది. అంతకన్నా తక్కువ హోదా గల అధికారులు, సిబ్బంది అందరూ రోజు విడిచి రోజు సగం మంది వంతున హాజరు కావాలి. కార్యాలయాలకు రాని వారు ఇంటి నుంచే పని చేస్తూ టెలిఫోన్ లోను, ఆన్ లైన్ లోనూ అందుబాటులో ఉండాలి.
లాక్ డౌన్ కాలం అంతా పూర్తి కట్టుబాటుతో విధులు కొనసాగించినందుకు సిబ్బంది వ్యవహారాల మంత్రిత్వ శాఖ సిబ్బందిని డాక్టర్ జితేంద్ర సింగ్ ప్రశంసించారు. కార్యాలయాలు తెరిచే రోజుల్లో సాధారణంగా పని చేయని వారంతపు దినాల్లో కూడా తమ శాఖ సిబ్బంది కొంత మంది ఇంటి నుంచే పని చేసినట్టు ఆయన చెప్పారు.
కార్యాలయాలన్నీ సాధారణంగా పని చేసేలాల అన్ని రకాల జాగ్రత్తలు తీసుకున్నామని, అదే సమయంలో అధికారుల సంక్షేమం, భద్రతను విస్మరించలేదని డాక్టర్ జితేంద్ర సింగ్ వివరించారు.
(Visitor Counter : 165
ఉక్కు మంత్రిత్వ శాఖ
బౌద్ధ గయలోని మహాబోధి ఆలయం వద్ద నిర్వహించిన అంతర్జాతీయ యోగా దినోత్సవంలొ పాల్గొన్న కేంద్ర ఉక్కు శాఖ మంత్రి
- ఆజాదీ కా అమృత్ మహోత్సవ్లో భాగంగా దేశ వ్యాప్తంగా 75 ప్రముఖ ప్రదేశాలలో యోగా దినోత్సవ వేడుకలు
- జీవితాన్ని ఆరోగ్యంగా మరియు ఆనందంగా మార్చడానికి యోగా సహాయపడుతుంది: శ్రీ రామ్ చంద్ర ప్రసాద్ సింగ్
గౌరవనీయులైన ప్రధాన మంత్రి శ్రీ నరేంద్ర మోదీ నాయకత్వంలో భారత ప్రభుత్వం అంతర్జాతీయ యోగా దినోత్సవం  2022ను 'మానవత్వం కోసం యోగా' అనే ఇతివృత్తంతో నిర్వహించింది. ఆజాదీ కా అమృత్ మహోత్సవ్ వేడుకలు నిర్వహిస్తున్న ఈ సంవత్సరంలో దేశ వ్యాప్తంగా 75 ప్రముఖ ప్రదేశాలలో ఐడీవై నిర్వహించడం జరిగింది. కేంద్ర ఉక్కు శాఖ మంత్రి శ్రీ రామ్ చంద్ర ప్రసాద్ సింగ్ బీహార్లోని బౌద్ధ గయలోని మహాబోధి ఆలయంలో వెయ్యి మందికి పైగా యోగా ఔత్సాహికులతో కలిసి పాల్గొని కామన్ యోగా ప్రోటోకాల్ ని అభ్యసించడం ద్వారా ఐడీవై వేడుకలను ప్రారంభించారు. బౌద్ధ గయలో జరిగిన యోగా కార్యక్రమంలో మంత్రి ప్రసంగిస్తూ ప్రతి ఒక్కరి జీవితంలో మనస్సు, శరీరం మరియు ఆత్మకు యోగా వలన కలిగే వివిధ రకాల ప్రయోజనాలను గురించి తెలియజేశారు. మన దేశ పురాతన భారతీయ అభ్యాసాన్ని అంతర్జాతీయ యోగా దినోత్సవం ద్వారా అంతర్జాతీయంగా గుర్తింపు పొందిన వేడుకగా మార్చినందుకు గౌరవనీయులైన ప్రధాన మంత్రికి దేశం కృతజ్ఞతలు తెలియ
చేస్తున్నట్టుగా శ్రీ రామ్ చంద్ర ప్రసాద్ సింగ్ అన్నారు. ప్రధాన మంత్రి క్రియాశీలక నాయకత్వలో ప్రారంభమైన అనేక రకాల కొత్త ప్రారంభాలలో అంతర్జాతీయ యోగా దినోత్సవం ఒకటని మంత్రి వివరించారు. ఇది భారత విశిష్ఠతను కొన్ని దశాబ్ధాల వరకు కూడా అంతర్జాతీయ అవనికపై నిలిపి ఉంచుతుందని అన్నారు. ఆర్ట్ ఆఫ్ లివింగ్ బీహార్ విభాగం ఈ కార్యక్రమానికి సమన్వయ
కర్తగా వ్యవహరించింది. ఇది ఈవెంట్ సులభంగా విజయవంతం అయ్యేలా చేసింది. ఈ సంస్థకు చెందిన శిక్షకుడి పర్యవేక్షణలో కామన్ యోగా ప్రోటోకాల్ ప్రదర్శించబడింది.
ప్రధాన మంత్రి కార్యాలయం
దీపావళి నాడు రాష్ట్రపతి, ఉప రాష్ట్రపతి, శ్రీ రాం నాథ్ కోవింద్ మరియు శ్రీ వెంకయ్య నాయుడు లతో భేటీ అయిన ప్రధాన మంత్రి
రాష్ట్రపతి శ్రీమతి ద్రౌపది ముర్ము కు, ఉప రాష్ట్రపతి శ్రీ జగ్ దీప్ ధన్ ఖడ్ కు, శ్రీ రాం నాథ్ కోవింద్ కు మరియు శ్రీ వెంకయ్య నాయుడు కు దీపావళి పండుగ నాడు శుభాకాంక్షల ను తెలియజేసేందుకు గాను ప్రధాన మంత్రి శ్రీ నరేంద్ర మోదీ వారి తో భేటీ అయ్యారు.
ప్రధాన మంత్రి అనేక ట్వీట్ లలో ఈ కింది విధం గా పేర్కొన్నారు :
Called on Rashtrapati Ji and conveyed Diwali wishes to her. @rashtrapatibhvn pic.twitter.com/aEgD4qKqGj
— Narendra Modi  October 24, 2022
Met Vice President Jagdeep Dhankhar Ji and conveyed Diwali greetings to him. @jdhankhar1 pic.twitter.com/CvPgYNKNA1
— Narendra Modi  October 24, 2022
Exchanged Diwali greetings with former President Shri @ramnathkovind Ji pic.twitter.com/iMsWI3uy8F
— Narendra Modi  October 24, 2022
Wished Venkaiah Ji a happy Diwali. Always a delight to meet him. @MVenkaiahNaidu pic.twitter.com/FKdiSOGzxr
— Narendra Modi  October 24, 2022
సూక్ష్మ, లఘు, మధ్య తరహా సంస్థల మంత్రిత్వ శాఖష్
కర్ణాటకలోని మలవల్లి జిల్లాలో 300 తేనెటీగల బాక్సులను పంపిణీ చేసిన కె వి ఐ సి చైర్మన్
ప్రధాన మంత్రి 'ఆత్మనిర్భర్ భారత్' కలను సాకారం చేయడానికి ఖాదీ, గ్రామీణ పరిశ్రమల కమిషన్ చైర్మన్ శ్రీ మనోజ్ కుమార్ 2023 జనవరి 18 నుంచి 21 వరకు నాలుగు రోజుల పాటు కర్ణాటకలో పర్యటిస్తున్నారు. ఈ ప్రాంతం లో జరుపుతున్న మొదటి పర్యటన లో భాగంగా, కేవీఐసీ అమలు చేస్తున్న హనీ మిషన్ కార్యక్రమం కింద పరికరాలు, తేనెటీగల కాలనీలతో సహా 300 తేనెటీగల బాక్సులను ఆయన మొదటి రోజు పంపిణీ చేశారు. గ్రామోద్యోగ్ వికాస్ యోజన కింద కుమ్మరి పని వారి నైపుణ్యాభివృద్ధికి ఎలక్ట్రిక్ పాటర్స్ వీల్ శిక్షణ కార్యక్రమాన్ని మలవల్లి లో ప్రారంభించారు, ఇందులో సుమారు 40 మంది ట్రైనీలు పాల్గొంటున్నారు.
ఈ సందర్భంగా శ్రీ మనోజ్ కుమార్ మాట్లాడుతూ, ప్ర ధాన మంత్రి శ్రీ నరేంద్ర మోదీ 'స్వావలంబన భారత్ ' విజన్ ను సాకారం చేసే ప్రయత్నంలో వివిధ
పథకాలు, కార్యక్రమాల ద్వారా గ్రామీణ ప్రాంతాలు, గపర్వత సరిహద్దు ప్రాంతాల లని మహిళ లకు ఉపాధి అవకాశాలు
కల్పించడంలో కేవీఐసీ కీలక పాత్ర పోషిస్తుందన్నారు. ఇది ఆత్మగౌరవంతో చరఖాలపై తిరుగుతూ, వారి కుటుంబ రోజువారీ అవసరాలను తీర్చడం ద్వారా లక్షలాది మంది స్పిన్నర్లలో స్వావలంబనకు కూడా దారితీస్తుందని అన్నారు. .
కేవీఐసీ తన విభిన్న ప్రయత్నాల ద్వారా దేశంలో అదనపు ఉపాధి అవకాశాలను సృష్టించడానికి దోహదపడుతోందని కెవిఐసి చైర్మన్ పునరుద్ఘాటించారు. తేనెటీగల పెంపకంలో శిక్షణ పొందిన లబ్ధిదారులకు తేనెటీగల పెట్టెలు, యంత్రాలు, తేనెటీగల కాలనీలను పంపిణీ చేయడం వల్ల కొత్త ఉపాధి మార్గాలు అభివృద్ధి చెందుతాయని ఆయన అన్నారు.
చిన్న, మధ్యతరహా పరిశ్రమలను ప్రారంభించి ఉద్యోగార్థులుగా కాకుండా 'జాబ్ ప్రొవైడర్స్'గా మారడం ద్వారా దేశంలోని యువతను స్వయం సమృద్ధి సాధించేలా చేయాలనే ప్రధాన మంత్రి శ్రీ నరేంద్ర మోదీ దార్శనికతను ఆయన వివరించారు.
దేశంలో పీఎంఇ జిపీ యూనిట్ల ద్వారా పరిశ్రమల స్థాపనకు సంబంధించిన వివరాలను మనోజ్ కుమార్ పంచుకున్నారు. ఉత్పాదక సంస్థలను ప్రోత్సహించడానికి, తయారీ రంగం కింద యూనిట్ ఏర్పాటుకు గరిష్ట వ్యయాన్ని భారత ప్రభుత్వం రూ .25 లక్షల నుండి రూ .50 లక్షలకు పెంచింది, ఇది పిఎంఇజిపి పథకం కింద కొత్త సంస్థల స్థాపనను ప్రోత్సహిస్తుంది.
మలవల్లి, దేశంలోని ఇతర ప్రాంతాల్లో ప్రాజెక్టు ఆర్ ఇ- హెచ్ ఎ బి ని అమలు చేయడం, ఏనుగుల సాధారణ మార్గాల్లో తేనెటీగలు ఏర్పాటు చేయడం వల్ల ఇది ఫ్లడ్ గేట్ గా పనిచేస్తుందని, ఏనుగుల దాడుల వల్ల మానవ మరణాలను నిరోధిస్తుందని చైర్మన్ తెలిపారు. ఇది విజయవంతమైన ఫలితాలను ఇచ్చింది.
గత ఆర్థిక సంవత్సరంలో కర్ణాటక రాష్ట్రంలో "హనీ మిషన్" కార్యక్రమం కింద 80 మంది తేనెటీగల పెంపకందారులకు కెవిఐసి 800 తేనెటీగల పెట్టెలు, పరికరాలు , తేనెటీగల కాలనీలను పంపిణీ చేసిందని ఆయన తెలిపారు.
వీటితో పాటు కుమ్హర్ శక్తికరణ్ యోజన కింద కుమ్మరులకు 100 ఎలక్ట్రిక్ వీల్స్, లెదర్ ఇండస్ట్రీ ప్రోగ్రామ్ కింద శిక్షణ పొందిన చర్మశుద్ధి కళాకారులకు 201 టూల్ కిట్లను కేవీఐసీ పంపిణీ చేసింది.
పీఎంఈజీపీ పథకం కింద 5864 యూనిట్లను ఏర్పాటు చేశామని, వీటి ద్వారా 46,912 మందికి ఉపాధి అవకాశాలు కల్పించామని, సుమారు రూ.157.74 కోట్ల సబ్సిడీని పంపిణీ చేశామని తెలిపారు.
వాణిజ్యం, పరిశ్రమల మంత్రిత్వ శాఖ
దండి మార్చ్ మార్గంలో ఉప్పు కార్మికులకు ఆరోగ్య శిబిరం నిర్వహించారు
అమృత్ మహోత్సవ్లో భాగంగా గుజరాత్లోని భరూచ్ జిల్లా ఆమోద్లోని మాగ్నాడ్ వద్ద ఆ చుట్టుపక్కల పనిచేసే ఉప్పు కార్మికుల కోసం ఈ రోజు ఆరోగ్య అవగాహన శిబిరం ఏర్పాటు చేయబడింది. భారత ప్రభుత్వ వాణిజ్య మరియు పరిశ్రమల మంత్రిత్వ శాఖ, డిపార్ట్మెంట్ ఆఫ్ ప్రమోషన్ ఆఫ్ ఇండస్ట్రీ అండ్ ఇంటర్నల్ ట్రెడ్  ఆధ్వర్యంలో సాల్ట్ కమిషనర్ ఆర్గనైజేషన్  ఈ కార్యక్రమాన్ని ఏర్పాటు చేసింది.
శిబిరానికి పరిసర ప్రాంతాల్లో అంటే దేవ్లా, మాల్పూర్, నాడా, ఆశారా, టాంకారి, జంబుసార్, గాంధర్ & దహేజ్లకు చెందిన 236 మంది ఉప్పు కార్మికులు వారి కుటుంబ సభ్యులు ఈ శిబిరానికి హాజరయ్యారు. శిబిరంలో ఉప్పు కార్మికుల ఆరోగ్య తనిఖీ 10.30 గంటలకు ప్రారంభమైంది మరియు మధ్యాహ్నం 1.30 వరకు కొనసాగింది. జంబుసర్ ప్రభుత్వ వైద్య కళాశాల & ఆసుపత్రి మరియు తాలూకా ఆరోగ్య విభాగం వైద్యులు మరియు నిపుణుల బృందం ఆరోగ్య పరీక్షలను నిర్వహించింది.
పారామెడికల్ సిబ్బంది వైద్యుల బృందానికి సహకరించారు. వైద్యులు సూచించిన మందులు ఉప్పు కార్మికులకు ఇచ్చారు. శిబిరంలో డిప్యూటీ కలెక్టర్, భరూచ్ మరియు డిప్యూటీ సాల్ట్ కమిషనర్  హాజరయ్యారు.
75వ స్వాతంత్ర్య వార్షికోత్సవం సందర్భంగా భారత ప్రభుత్వం ‘అమృత్ మహోత్సవ్’పేరుతో కార్యక్రమాలను నిర్వహిస్తోంది. మహోత్సవ్ను గౌరవ ప్రధాని 2021 మార్చి 12 న ప్రారంభించారు. మన దేశ చరిత్రను మార్చడంలో ఉప్పు కీలక పాత్ర పోషించింది. ఉప్పు పాన్లోని కార్మికులు ఉప్పు ఉత్పత్తి కోసం కృషి చేస్తూ భారతదేశ అభివృద్ధికి తోడ్పడుతున్నారు.
స్వాతంత్య్రానికి పూర్వం భారతీయులు దిగుమతి చేసుకున్న ఉప్పును చాలా ఎక్కువ ఖర్చుతో కొనుగోలు చేయవలసి వచ్చేది. స్థానికంగా ఉప్పును ఉత్పత్తి చేయకుండా లేదా అమ్మకుండా నిరోధించారు. ఈ క్రమంలో మహాత్మా గాంధీ చేపట్టిన దండి మార్చ్ భారతదేశ స్వాతంత్ర్య పోరాటంలో చాలా ముఖ్యమైన అధ్యాయాన్నిలిఖించింది. నేడు భారతదేశం ప్రపంచంలో 3 వ అతిపెద్ద ఉప్పు ఉత్పత్తి చేసే దేశం మరియు ప్రపంచవ్యాప్తంగా ఉప్పును ఎగుమతి చేస్తుంది. ప్రస్తుతం ఉప్పు ఉత్పత్తి 30 మిలియన్ టన్నులకు  చేరుకుంది. అన్ని మానవ మరియు పారిశ్రామిక అవసరాలను ఇది తీరుస్తోంది. దేశీయ అవసరాలు పోనూ 5 మిలియన్ టన్నుల ఉప్పును ప్రపంచవ్యాప్తంగా విదేశాలకు ఎగుమతి చేస్తుంది.
పోషక పదార్ధాల  వాహనంగా ఉప్పు పనిచేస్తుంది. మొత్తం జనాభాకు అయోడైజ్డ్ ఉప్పు అందించడం ద్వారా అయోడిన్ లోపాన్ని ప్రభావవంతంగా ఎదుర్కోగలిగామని నిరూపించబడింది.
ప్రధాన మంత్రి కార్యాలయం
యాస్ చక్రవాతం ప్రభావాన్ని సమీక్షించడానికి మే నెల 28న ఒడిశా ను, పశ్చిమ బంగాల్ ను సందర్శించనున్న ప్రధాన మంత్రి
యాస్ చక్రవాతం బారిన పడ్డ ప్రాంతాల ను విమానం ద్వారా పరిశీలించనున్న ప్రధాన మంత్రి
ప్రధాన మంత్రి శ్రీ నరేంద్ర మోదీ 2021 మే నెల 28న ఒడిశా ను, పశ్చిమ బంగాల్ ను సందర్శించనున్నారు. యాస్ చక్రవాతం వల్ల ఈ రెండు రాష్ట్రాల లోఏ మేరకు ప్రభావం పడిందీ అంచనా వేయడానికి గాను నిర్వహించే సమీక్ష సమావేశాల కు ఆయన అధ్యక్షత వహిస్తారు. చక్రవాతం కారణం గా ఈ ఉభయ రాష్ట్రాల లో దెబ్బ తిన్న ప్రాంతాల ను ప్రధాన మంత్రి విమానం లో నుంచి పరిశీలిస్తారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 తాజా సమాచారం
తొలి సంచార ఐ-లాబ్ ప్రారంభించిన మంత్రి డాక్టర్ హర్షవర్ధన్
కోవిడ్ నుంచి కోలుకున్నవారు 52.96% కు పెరుగుదల
మారు మూల ప్రాంతాల్లో సైతం కోవిడ్ పరీక్షలు జరపగలిగేలా భారత దేశపు తొలి సంచార ఐ-లాబ్  ము కేంద్ర ఆరోగ్య, కుటుంబ సంక్షేమ శాఖామంత్రి డాక్టర్ హర్ష వర్ధన్ ప్రారంభించారు. దేశంలోని మారుమూల ప్రాంతాలలో సరైన రవాణా సౌకర్యాలు కూడా లేని చోట్ల దీన్ని వాడతారు. దీని సాయంతో రోజుకు 25 కోవిడ్ పరీక్షలు చేయవచ్చు. అదే విధంగా రోజుకు 300 ఎలీసా పరీక్షలు, అదనంగా టీబీ, హెచ్ ఐ వి లాంటి పరీక్షలు కూడా చేయవచ్చు. సిజి హెచ్ ఎస్ ధరలకే ఇది సాధ్యమవుతుంది. కోవిడ్ నియంత్రణ వ్యూహంలో భాగంగా ఈ లాబ్ కు శాస్త్ర సాంకేతిక మంత్రిత్వశాఖ వారి బయోటెక్నాలజీ విభాగం సహకరిస్తోంది.
(గడిచిన 24 గంటల్లో మొత్తం 7,390 మంది కోవిడ్-19 బాధితులు పూర్తిగా కోలుకున్నారు. దీంతో మొత్తం కోలుకున్నవారి సంఖ్య 1,94,324 కు చేరింది. బాధితులలో కోలుకున్నవారి శాతం 52.96% గా నమోదైంది. ప్రస్తుతం చికిత్స పొందుతున్నవారి సంఖ్య 1,60,384 . వీరందరికీ వైద్యుల పర్యవేక్షణలో చికిత్స కొనసాగుతోంది.
కరోనా వైరస్ సోకిన వారిని పరీక్షించేందుకు పరీక్షల సామర్థ్యాన్ని భారతీయ వైద్య పరిశోధనామండలి  పెంచుతూ వస్తోంది. ప్రభుత్వ లేబరేటరీల సంఖ్య ఇప్పుడు 699 కి చేరుకోగా ప్రైవేట్ లాబ్స్ సంఖ్య 254 కి పెరిగింది. దీంతో మొత్తం లాబ్స్ సంఖ్య 953 అయింది. ఆ వివరాలు ఇలా ఉన్నాయి:
తక్షణం ఫలితాలు చూపే పరీక్షల లాబ్స్ : 540 
ట్రూ నాట్ ఆధారిత పరీక్షల లాబ్స్ : 340 
సిబినాట్ ఆధారిత పరీక్షల లాబ్స్: 73 
గడిచిన 24 గంటల్లో 1,65,412 శాంపిల్స్ పరీక్షించారు. ఇప్పటివరకు మొత్తం పరీక్షించిన శాంపిల్స్ సంఖ్య 62,49,668 కు చేరింది.
కోవిడ్ -19 మీద సాంకేతిక అంశాలు, మార్గదర్శకాలు, సూచనలతో కూడిన కచ్చితమైన తాజా సమాచారం కోసం క్రమం తప్పకుండా https://www.mohfw.gov.in/ మరియు @MoHFW_INDIA ను సందర్శించండి.
కోవిడ్ -19 కు సంబంధించిన సాంకేతికమైన అనుమానాలుంటే technicalquery.covid19[at]gov[dot]in కు పంపవచ్చు. ఇతర సమాచారం కావాల్సినవారు ncov2019[at]gov[dot]in మరియు @CovidIndiaSeva ను సంప్రదించవచ్చు.
కోవిడ్ -19 మీద ఏవైనా ప్రశ్నలుంటే ఆరోగ్య, కుటుంబ సంక్షేమ మంత్రిత్వశాఖ హెల్ప్ లైన్ నెంబర్ +91-11-23978046 లేదా టోల్ ఫ్రీ నెంబర్ 1075 కు ఫోన్ చేయవచ్చు. వివిధ రాష్ట్రాలు, కేంద్రపాలిత ప్రాంతాల హెల్ప్ లైన్ నెంబర్ల కోసం https://www.mohfw.gov.in/pdf/coronvavirushelplinenumber.pdf చూడండి.